Hämärähommiin sekaantuneelle yksittäinen päivitys sosiaalisessa mediassa voi tulla kalliiksi. Näin kävi vantaalaiselle Jukka Mikael Kuismalle, jonka Facebook-profiilissa julkaistu kuva rynnäkkökiväärin kanssa herätti virkavallan kiinnostuksen ja paljasti tämän säilöneen työpaikallaan useita laittomia aseita ja huomattavan määrän huumausaineita.